ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 127 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 127 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20.91 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772446
(Visitor Counter : 140
வணிகம் மற்றும் தொழில்துறை அமைச்சகம்
சான் ஃபிரான்சிஸ்கோவில் மகாத்மா காந்தியின் சிலைக்கு மத்திய அமைச்சர் திரு பியூஷ் கோயல் மரியாதை
சான் ஃபிரான்சிஸ்கோவில் மகாத்மா காந்தியின் சிலைக்கு மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் மரியாதை செலுத்தினார்.
ட்விட்டர் பதிவில் அவர் கூறியிருப்பதாவது: “உலகின் பெரும்பாலான பிரச்சனைகளுக்குத் தீர்வு காண நமது செயல்களுக்கும், திறன்களுக்கும் இடையே உள்ள வேறுபாடே போதுமானது.”
“சான் ஃபிரான்சிஸ்கோவில் மகாத்மா காந்தியின் சிலைக்கு மரியாதை செலுத்தும் வேளையில், சமமான மற்றும் வளமான உலகை வடிவமைப்பதற்கு இந்தியா மேற்கொண்டு வரும் முயற்சிகளையும், திறமைகளையும் கண்டு பெருமிதம் கொள்கிறேன்.”
பிறகு, சான் ஃபிரான்சிஸ்கோவில் உள்ள காடர் நினைவரங்கிற்கு அமைச்சர் சென்றார். நமது முன்னோர்களின் தியாகத்தை நினைவுகூர்ந்த திரு கோயல், “நமது பேரன்பிற்குரிய தாய் நாட்டிற்காக ‘அனைத்தையும்’ தியாகம் செய்த நம் முன்னோர்களுக்கு மனமார்ந்த நன்றி தெரிவிக்கும் உணர்வோடு இன்று காடர் நினைவகத்தில் நிற்கிறேன்.
அமிர்த காலத்தில், வளர்ந்த மற்றும் வளமான நாடாக இந்தியா உருவாவதற்கு சேவை புரிவேன் என்று உறுதிமொழி ஏற்கிறேன்.
ஜெய் ஹிந்த்!”, என்று கூறினார்.
இந்திய- அமெரிக்க கேந்திர கூட்டுமுயற்சி மன்ற மாநாடு மற்றும் இந்தோ- பசிபிக் பொருளாதார திட்டங்களுக்கான அமைச்சர்கள் அளவிலான கூட்டத்தில் கலந்து கொள்வதற்காக செப்டம்பர் 5 முதல் 10-ஆம் தேதி வரை அமெரிக்காவின் சான் ஃபிரான்சிஸ்கோ மற்றும் லாஸ் ஏஞ்சல்ஸ் நகரங்களுக்கு மத்திய அமைச்சர் பயணம் மேற்கொண்டுள்ளது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1856970
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து விநியோகம்: மாநில/ யூனியன் பிரதேச அதிகாரிகளுடன் மத்திய சுகாதார அமைச்சகம் ஆலோசனை
நாடு முழுதும் கொவிட்-19 தடுப்பு மருந்தை விநியோகிக்கும் பணிகளுக்குத் தேவையான நடவடிக்கைகளை மத்திய அரசு மாநில/ யூனியன் பிரதேசங்களுடன் இணைந்து மேற்கொண்டு வருகிறது. அந்த வகையில் மத்திய சுகாதார மற்றும் குடும்ப நல அமைச்சகம் மாநில மற்றும் யூனியன் பிரதேசங்களின் நிர்வாகிகளுடன் காணொலி வாயிலாக இன்று ஆலோசனை நடத்தியது. தடுப்பு மருந்துகளை வழங்குவதில் முக்கிய பங்கு வகிக்கும் கோ-வின்  மெய்ப்பொருள் குறித்து இந்தக் கூட்டத்தில் விவாதிக்கப்பட்டது.
கொவிட்- 19 தொற்றுக்கு எதிராக தொழில்நுட்பம் மற்றும் தரவு மேலாண்மைக்கான அதிகாரம் பொருந்திய குழுவின் தலைவரும், கொவிட்-19 தடுப்பு மருந்தை வழங்குவதற்கான தேசிய வல்லுநர் குழு உறுப்பினருமான திரு ராம் சேவக் ஷர்மா தலைமையில் நடைபெற்ற இந்தக் கூட்டத்தில் மாநிலங்களின் முதன்மைச் செயலாளர்கள், தேசிய சுகாதார இயக்கத்தின் இயக்குநர்கள் உள்ளிட்ட சுகாதார அமைச்சகத்தின் அதிகாரிகள் கலந்து கொண்டனர் . தடுப்பு மருந்து ஒத்திகையின்போது பயன்படுத்தபட்ட கோ-வின் மெய்ப்பொருளின் செயல்பாடு குறித்தும், மாநில/ யூனியன் பிரதேசங்களின் பின்னூட்டங்கள் குறித்தும் கூட்டத்தின் போது விரிவாக ஆலோசிக்கப்பட்டது.
உலகின் மிகப்பெரும் தடுப்பு மருந்து வழங்கும் திட்டத்திற்கு வலுவான, நம்பகத்தன்மை வாய்ந்த மற்றும் விறுவிறுப்பான தொழில்நுட்பம் அடித்தளமாக அமையும் என்று திரு சர்மா தெரிவித்தார். குடிமக்களை மையமாகக்கொண்டு இந்த தடுப்பு மருந்து வழங்கப்பட வேண்டும் என்றும், எந்த நேரத்திலும் எந்த பகுதியிலும் தடுப்பு மருந்து கிடைப்பதற்கு வழிவகை செய்யப்பட வேண்டும் என்றும் அவர் வலியுறுத்தினார். அதேவேளையில் தடுப்பு மருந்தின் தரத்தில் எந்த சமரசமும் செய்யக் கூடாது என்றும் அவர் கூறினார்.
ஆதார் எண்ணைப் பயன்படுத்துவது குறித்துப் பேசிய அவர், பயனாளிகள் பதிவு செய்யும்போது தற்போதைய செல்பேசி எண்ணுடன் ஆதாரையும் சேர்த்து இணைப்பதை மாநிலங்கள் உறுதி செய்ய வேண்டும் என்றும் அதன் வாயிலாக குறிப்பிட்ட எண்ணிற்கு குறுஞ்செய்தி அனுப்பப்பட்டு, போலியான பயனாளிகளைத் தடுக்க முடியும் என்று கூறினார். தடுப்பு மருந்தை எடுத்துக்கொள்ளும் பயனாளிகளை தெளிவாக அடையாளம் கண்டறிந்து, அவர்களைப்பற்றிய முழுமையான தகவல்களை டிஜிட்டல் ஆவணங்களாக சேமிப்பது மிகவும் முக்கியம் என்று அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1687421
------
(
சிறப்பு சேவைகள் மற்றும் கட்டுரைகள்
தமிழக அரசு இடம் ஒதுக்கியவுடன் கடற்பாசி பூங்கா அமைக்கும் பணி தொடங்கும் - மத்திய அமைச்சர் டாக்டர் எல்.முருகன்
மீனவர்களின் நலனுக்காக தமிழகத்தில் அமைக்கப்படவுள்ள கடல்பாசி வளர்க்கும் சிறப்புப் பூங்காவுக்கான நிலத்தை தேர்வு செய்து கொடுக்க தமிழக அரசு கேட்டுக் கொள்ளப்பட்டுள்ளது என்றும் நிலம் ஒதுக்கியப் பின் அதற்கானப் பணிகள் தொடங்கும் என்றும் மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல்.முருகன் கூறியுள்ளார்.
தூத்துக்குடி மாவட்டம் திருச்செந்தூரில் இன்று செய்தியாளர்களிடம் பேசிய அவர் இதனைக் கூறினார். பிரதமர் மோடியின் தலைமையிலான இந்த அரசு மீனவர்கள் நலனுக்காக தனி அமைச்சகத்தை உருவாக்கி அவர்களுக்கு பல நல்லத் திட்டங்களை செயல்படுத்தி வருகிறது. 20 ஆயிரம் கோடி ரூபாய் தமிழகத்தில் முதலீடு செய்யப்பட உள்ளது.
ராமேஸ்வரம் மாவட்டம் மண்டபம் பகுதியில் மீன் வளத்தை அதிகப்படுத்தும் வகையில் தரமான மீன் குஞ்சுகளை கடலில் விட்டு வளர்க்கும் திட்டம் பிரதமரின் மத்திய சம்படா யோஜனா திட்டத்தில் செயல்படுத்தப்பட்டு வருகிறது.
20 ஆயிரம் கோடி ரூபாய் முதலீட்டில் குளிர்பதனக் கிடங்கு அமைத்தல், மீன் பதப்படுத்தும் நிலையம் அமைத்தல், ஆழ்கடல் மீன் வளர்ப்பு போன்ற திட்டங்களும் செயல்படுத்தப்பட உள்ளன.
மீனவர்களுக்கு மீன்பிடித் தடைக்கால நிவாரணமாக மத்திய அரசு ஆயிரத்து 500 ரூபாய் வழங்குகிறது. மீனவர்களுக்கு குரூப் இன்ஷூரன்ஸ் வழங்கப்படுகிறது என்று கூறிய அவர்,
மத்திய அரசு தமிழகத்திற்கு அனைத்து திட்டங்களையும் வழங்கி வருகிறது மத்திய அரசின் திட்டங்களில் அதிக பயனாளிகள் உள்ள மாநிலமாக தமிழகம் திகழ்ந்து வருகிறது. நெடுஞ்சாலை, அனைவருக்கும் வீடு திட்டம், ஜல் ஜீவன் மிஷன், மருத்துவக் காப்பீடு, முத்ரா கடன் உதவி, சிறு குறு தொழில் நிறுவனங்களுக்கான கடனுதவி என எந்த ஒரு திட்டத்திலும் அதிகப் பயனாளிகள் தமிழகத்தைச் சேர்ந்தவர்களாக உள்ளனர் என்றார்.
தமிழகத்தில் மீனவர்களின் நலனுக்காக கடல்பாசி வளர்ப்பதற்காக சிறப்பு மண்டலம் அமைப்பதற்கான இடத்தை ஒதுக்கீடு செய்ய தமிழக அரசிடம் கேட்டுள்ளோம். அவர்கள் தேர்வு செய்து அனுப்பிய பின்னர் அதற்கான பணிகள் தொடங்கும் என்றும் அவர் கூறினார்.
பாதுகாப்பு அமைச்சகம்
இரண்டாவது கட்ட சிறப்பு தூய்மை பிரச்சாரத்தின்போது துண்டாக்கப்பட்ட நெகிழியை சாலை கட்டுமானத்தில் பயன்படுத்தும் எல்லை சாலை நிறுவனம்
நாடு முழுவதும் நடைபெற்று வரும் இரண்டாவது கட்ட சிறப்பு தூய்மை பிரச்சாரத்திற்கு தொழில்நுட்ப உதவி அளிக்கும் வகையில் இந்தியாவிலும் பூட்டானிலும் சாலை கட்டுமானத்தில் துண்டாக்கப்பட்ட நெகிழியை பயன்படுத்துவதற்கான சோதனையை எல்லை சாலை நிறுவனம் மேற்கொண்டது. சாலைகளின் கட்டமைப்பு மற்றும் மறு கட்டமைப்பில் துண்டாக்கப்பட்ட நெகிழியை அதிகளவில் பயன்படுத்தும் முயற்சியில் இந்த நிறுவனம் ஈடுபட்டுள்ளது.
பூட்டானில் தாண்டக் திட்டத்தின் கீழ் 4.5 கிலோமீட்டர் சாலை மறுசீரமைப்பு, அருணாச்சல பிரதேசத்தில் வார்த்தக் திட்டத்தின் கீழ் 2.5 கிலோமீட்டர் சாலை மறு கட்டமைப்பு மற்றும் உதயக் திட்டத்தின் கீழ் 1.0 கிலோமீட்டர் சாலை மறு கட்டமைப்பு ஆகிய பணிகளில் சிறப்பு பிரச்சாரத்தின் போது எல்லை சாலை நிறுவனம் இந்த தொழில்நுட்பத்தைப் பயன்படுத்தி உள்ளது. இதேபோல மிசோரமில் புஷ்பக் திட்டத்தின் கீழ் 5.22 கிலோமீட்டர் சாலையும், அருணாச்சல பிரதேசத்தில் 2.0 கிலோமீட்டர் சாலையும் இந்த தொழில்நுட்பத்தைக் கொண்டு மறு கட்டமைக்கப்படுகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1871212
(
புவி அறிவியல் அமைச்சகம்
அண்டார்டிகாவிற்கான 40-வது அறிவியல் பயணம்
அண்டார்டிகாவிற்கான 40-வது அறிவியல் பயணத்தை இந்தியா இன்று தொடங்கியுள்ளது. 43 உறுப்பினர்களுடனான இந்தப் பயணம் கோவாவிலிருந்து நாளை  கொடியசைத்து துவக்கி வைக்கப்படுகிறது.
பனிக்கட்டியில் பயணிக்கும் எம்வி விசிலி கோலோவ்நின் என்ற கப்பல், 30 நாட்களில் அண்டார்டிகாவைச் சென்றடையும். 40 உறுப்பினர்கள் அங்கே இறங்கிக்கொள்ள, ஏப்ரல் மாதம் இந்த கப்பல் மீண்டும் இந்தியா வரும். இதற்கு முன்பு குளிர்காலத்தில் அங்கே பயணம் மேற்கொண்ட குழுவினர் இந்த கப்பலில் தாயகம் திரும்புவர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1685978
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பசுமையும், நெகிழ் திறனும் கொண்ட புதிய நகர்ப்புற பகுதிகளின் உருவாக்கம்; பசுமைத்தன்மையும் தொடர்ந்த தேவையும் தில்லிக்கான வளர்ச்சியின் நோக்கம் – ஹர்தீப் எஸ். பூரி
தில்லியில் சுமார் 20,000 மரங்களை நடும் வனமஹோத்சவ் தினத்தை கொண்டாடியது தில்லி வளர்ச்சி ஆணையம்
தில்லியில் இவ்வருடம் 10 லட்சம் மரங்களை நடவிருக்கிறது தில்லி வளர்ச்சி ஆணையம்
நகர்ப்புற பகுதிக்கான உருவாக்கம் பசுமைத்தன்மை மற்றும் நெகிழ்வுத் திறனை கொண்டிருக்க வேண்டும் என்று மத்திய வீட்டு வசதி மற்றும் நகர்ப்புறத் துறை இணையமைச்சர் ஹர்தீப் எஸ்.பூரி கூறியுள்ளார். தற்போது தில்லியின் வளர்ச்சிக்கான வழிமுறைகள் பசுமைத்தன்மை மற்றும் தேவையின் அடிப்படையை நோக்கமாக கொண்டவை என்றார் அமைச்சர். தில்லி வளர்ச்சி ஆணையம் தில்லியெங்கிலும் சுமார் 20,000 மரங்களை நடுவதற்கு ஏற்பாடு செய்திருந்த வனமஹோத்சவ் விழாவை தொடங்கி வைத்தார் பூரி.
நகரின் இயற்கை பாரம்பரியத்தை வளர்ப்பதிலும், பாதுகாப்பதிலும், பராமரிப்பதிலும் தில்லி வளர்ச்சி ஆணையத்தின் குறிப்பிடத்தக்க பங்கை குறிப்பிட்டு பேசிய அமைச்சர், தில்லியில் பசுமைப் பகுதியை தனது கட்டுப்பாட்டுக்குள் வைத்திருக்கும் தில்லி வளர்ச்சி ஆணையத்திற்கு சொந்தமான 783 பூங்காக்கள் மற்றும் 6 பல்லுயிர் பூங்காக்கள், 11 ஆயிரம் ஏக்கர் நிலப்பரப்பில் அமைந்துள்ளன. மண்டல பூங்காக்கள், நகர பூங்கா, மாவட்ட பூங்காக்கள், சமுதாய பூங்காக்கள் மற்றும் குடியிருப்பு பூங்காக்கள் ஆகியவற்றின் வளர்ச்சியை பெரும் திட்டத்தின் வழிமுறைகளின் அடிப்படையில் தில்லி வளர்ச்சி ஆணையம் முன்னெடுத்து செல்கிறது.
பெரும் எண்ணிக்கையிலான மரம் நடுதலில் தில்லி வளர்ச்சி ஆணையத்தின் முன்முயற்சியை பாராட்டினார் அமைச்சர். இதுவரை 1.70 லட்சம் மரங்களை நட்டுயிருக்கும் தில்லி வளர்ச்சி ஆணையம் தமது இலக்கான 10 லட்சம் மரங்களை வரும் செப்டம்பர் மாதத்திற்குள் எட்டவிருக்கிறது.
(Visitor Counter : 109
நிதி அமைச்சகம்
மத்திய அரசின் பங்கு, பத்திரங்கள் ஏலம் குறித்த அறிவிப்பு
விலை அடிப்படையிலான ஏலம் வாயிலாக ரூ. 2,000 கோடி தொகைக்கான '3.96 சதவிகித அரசுப் பங்கு 2022’, விலை அடிப்படையிலான ஏலம் வாயிலாக ரூ.11,000 கோடி தொகைக்கு '5.15 சதவிகித அரசுப் பங்கு 2025’, விலை அடிப்படையிலான ஏலம் வாயிலாக ரூ.8,000 கோடி தொகைக்கு '5.85 சதவிகித அரசுப் பங்கு 2030’, விலை அடிப்படையிலான ஏலம் வாயிலாக ரூ.6,000 கோடி தொகைக்கான '6.80 சதவிகித அரசுப் பங்கு, 2060’, ஆகியவை தொடர்பான அறிவிப்பினை மத்திய அரசு வெளியிட்டுள்ளது. மேற்குறிப்பிட்ட ஒவ்வொரு பத்திரங்களுக்கும் எதிராக ரூ.2000 கோடி கூடுதல் சந்தாவைத் தக்க வைத்துக் கொள்வதற்கான விருப்பம் இந்திய அரசின் வசம் இருக்கிறது. இதற்கான ஏலம் மும்பையில் உள்ள கோட்டை, மும்பை அலுவலகத்தின் இந்திய ரிசர்வ் வங்கியால் 2021 ஜனவரி 22-ம் தேதி  பல அலகு விலை முறையை உபயோகித்து நடத்தப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1689700
இளைஞர் நலன் மற்றும் விளையாட்டு அமைச்சகம்
ஃபிட் இந்தியா பள்ளி வாரத்தின் இரண்டாவது பதிப்பை மத்திய விளையாட்டு அமைச்சர் திரு கிரண் ரிஜிஜு தொடங்கி வைத்தார்
ஃபிட் இந்தியா பள்ளி வார நிகழ்ச்சியின் இரண்டாவது பதிப்பை மத்திய விளையாட்டு அமைச்சர் திரு கிரண் ரிஜிஜு தொடங்கி வைத்தார்.
ஃபிட் இந்தியா இயக்கத்தின் இயக்குநர் ஏக்தா விஷ்னய், சிபிஎஸ்ஈ தலைவர் மனோஜ் அகுஜா உள்ளிட்டோர் இதில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1675742
பாதுகாப்பு அமைச்சகம்
குடியரசு தினவிழாவை கொண்டாடியது அந்தமான் மற்றும் நிகோபார் படைப்பிரிவு
அந்தமான் நிகோபார் தீவுகளின் தலைநகரான போர்ட் பிளேரில் உள்ள நேதாஜி ஸ்டேடியத்தில், 72வது குடியரசு தினவிழாவை முன்னிட்டு பிரம்மாண்ட அணி வகுப்பை அந்தமான் மற்றும் நிகோபார் படைப்பிரிவு இன்று நடத்தியது. இதில் அந்தமான் மற்றும் நிகோபார் தீவுகளின் துணை நிலை ஆளுநர் அட்மிரல் டி.கே.ஜோஷி தலைமை விருந்தினராக கலந்து கொண்டு, அணிவகுப்பு மரியாதையை ஏற்றார். தரைப்படை, கடற்படை, விமானப்படை மற்றும் கடலோர பாதுகாப்பு படை மற்றும் அந்தமான் மற்றும் நிகோபார் காவல்துறை பிரிவுகளின் அணிவகுப்புக்கு இந்திய கடற்படையின் லெப்டினன்ட் கமாண்டர் ஆர். மணிகண்டன் தலைமை தாங்கினார். அணிவகுப்பில் விமானப்படையின் எம்ஐ-17 ஹெலிகாப்டர், கடற்படையின் டோர்னியர் ரக விமானங்கள் அணி வகுத்து வந்தன.
இந்நிகழ்ச்சியின் போது, அரசு வழிகாட்டுதல்களும், கொவிட் நெறிமுறைகளும் முறையாக பின்பற்றப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692507
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நல உணவுத் திட்டத்தின் கீழ் 76.72 லட்சம் மெட்ரிக் டன் இலவச உணவு தானியங்களை அனைத்து 36 மாநிலங்கள்/யூனியன் பிரதேசங்களுக்கு இந்திய உணவு கழகம் 2021 மே மற்றும் ஜூன் மாதங்களில் வழங்கியது
2021 ஜூன் 21 வரை, பிரதமரின் ஏழைகள் நல உணவுத் திட்டத்தின் கீழ் 76.72 லட்சம் மெட்ரிக் டன் இலவச உணவு தானியங்களை அனைத்து 36 மாநிலங்கள்/யூனியன் பிரதேசங்களுக்கு மத்திய அரசு முகமையான இந்திய உணவு கழகம் வழங்கியுள்ளது,
ஆந்திரப் பிரதேசம், அருணாச்சலப் பிரதேசம், சண்டிகர், சத்திஸ்கர், தில்லி, கோவா, குஜராத், ஹிமாச்சலப் பிரதேசம், ஜார்கண்ட், கர்நாடகா, கேரளா, லட்சத்தீவுகள், மணிப்பூர், மேகாலயா, மிசோராம், நாகாலாந்து, புதுச்சேரி, பஞ்சாப், தமிழ்நாடு, தெலங்கானா, திரிபுரா மற்றும் மேற்கு வங்கம் உள்ளிட்ட 22 மாநிலங்கள்/யூனியன் பிரதேசங்கள் 2021 மே-ஜூனுக்கான மொத்த ஒதுக்கீட்டையும் பெற்று விட்டன.
அந்தமான் & நிகோபார் தீவுகள், அசாம், பிகார், தாமன் டையு தாத்ரா & நாகர் ஹவேலி, ஹரியானா, ஜம்மு காஷ்மீர், லடாக், மத்தியப் பிரதேசம், மகாராஷ்டிரா, ஒடிசா, ராஜஸ்தான், சிக்கிம், உத்தரப் பிரதேசம், உத்தரகாண்ட் உள்ளிட்ட 14 மாநிலங்கள்/யூனியன் பிரதேசங்கள் 2021 மே மாதத்திற்கான மொத்த ஒதுக்கீட்டையும் பெற்று விட்ட நிலையில், 2021 ஜூனுக்கான ஒதுக்கீட்டை பெற்றுக்கொண்டிருக்கின்றன.
அனைத்து மாநிலங்கள்/யூனியன் பிரதேசங்களிலும் போதிய இருப்பை இந்திய உணவு கழகம் வைத்துள்ளது. 593 லட்சம் மெட்ரிக் டன் கோதுமை மற்றும் 294 லட்சம் மெட்ரிக் டன் அரிசி  தற்போது மத்திய தொகுப்பில் உள்ளன.
அனைத்து மாநிலங்கள்/யூனியன் பிரதேசங்களுக்கும் சுமூகமான விநியோகத்தை உறுதி செய்வதற்காக உணவு தானியங்களை நாடு முழுவதற்கும் இந்திய உணவு கழகம் எடுத்து சென்றுக் கொண்டிருக்கிறது. ஒரு நாளைக்கு சுமார் 45 ரேக்குகள் எனும் அளவில், 2353 உணவு தானிய ரேக்குகள் 2021 மே 1 முதல் இந்திய உணவு கழகத்தால் அனுப்பப்பட்டுள்ளன.
பிரதமரின் ஏழைகள் நல உணவுத் திட்டத்தின் கீழ் இலவச உணவு தானியங்களை குறித்த நேரத்தில் விநியோகிக்குமாறு அனைத்து மாநிலங்கள்/யூனியன் பிரதேசங்களுக்கு இந்திய அரசு அறிவுறுத்தியுள்ளது. பயனாளிகளின் உணவு பாதுகாப்பை உறுதி செய்யும் வகையில், கொவிட் பெருந்தொற்றின் போது இலவச உணவு தானியங்களை பிரதமரின் ஏழைகள் நல உணவுத் திட்டம் வழங்கி வருகிறது.
கொரோனா வைரசால் ஏற்பட்டுள்ள பொருளாதார பாதிப்பில் இருந்து ஏழைகளை பாதுகாக்கும் வகையில் பிரதமரின் ஏழைகள் நல உணவுத் திட்டத்தை இந்திய அரசு அறிவித்தது. தேசிய உணவு பாதுகாப்பு திட்டத்தின் பயனாளிகளுக்கு இதன் மூலம் ஒரு நபருக்கு மாதம் 5 கிலோ உணவு தானியங்கள் இலவசமாக வழங்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729427
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 112 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 112 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1768299
அறிவியல் மற்றும் தொழில்நுட்பத்துறை
சுற்றுப்புறச் சூழலுக்கு ஒற்றைத் துகள் எஞ்சினின் எதிர்வினை குறித்த ஆய்வு உயிரிமருத்துவப் பொறியியலில் குறு-இயந்திரங்களைக் கட்டமைக்க உதவும்
சுற்றுப்புறங்களின் ஓசைக்கேற்ப ஒற்றைக் கூழ்மத்துகள் பொருளைக் கொண்ட மிகச்சிறிய எஞ்சின்களின் செயல்திறன் மாறும் என்று, சுற்றுப்புறச் சூழலின் ஓசை மாறுபாடுகளுக்கு ஏற்ப மாறும் குறு-எஞ்சின்களின் எதிர்வினையை ஆய்வு செய்த ஆராய்ச்சி ஒன்று கூறியுள்ளது.
உயிரிமருத்துவப் பொறியியலில் முக்கியத்துவம் பெற்று வரும் சிக்கலான உயிரியல் சூழல்களில் செயலாற்றும் குறு-இயந்திரங்களை வரும் காலங்களில் வடிவமைப்பதில் இந்தக் கண்டுபிடிப்பு முக்கியமான பங்காற்றும் என்று எதிர்பார்க்கப்படுகிறது.
இந்திய அரசின் அறிவியல் மற்றும் தொழில்நுட்பத் துறையின் கீழ் தன்னாட்சி நிறுவனமாக இயங்கும் முன்னேறிய அறிவியல் ஆராய்ச்சிக்கான ஜவகர்லால் நேரு மையம் மற்றும் பெங்களூருவில் உள்ள இந்திய அறிவியல் நிறுவனத்தைச் சேர்ந்த ஆராய்ச்சியாளர்களின் குழு இதனைக் கண்டறிந்துள்ளது.
ஒற்றைக் கூழ்மத்துகள் பொருள்களை லேசர் கருவி மூலம் கட்டுப்படுத்தி, மிகச் சிறிய மீட்டர் அளவிலான ஸ்டிர்லிங் எஞ்சினை  ஆராய்ச்சியாளர்கள் குழு உருவாக்கியது.
வெப்பநிலை சார்ந்த ஓசைகள், வெப்பநிலை சாராத ஓசைகளுடன் கூடிய நீர்த்தேக்கங்களின் அருகில் இதன் இயக்கத்தைப் பரிசோதித்ததில், வெப்பநிலை சாராத ஓசைகளுக்கு இந்த எஞ்சின் ஏற்புடையதாக இருப்பதை விஞ்ஞானிகள் கண்டறிந்தனர். ‘நேச்சர் கம்யூனிகேஷன்ஸ்' என்ற சஞ்சிகையில் இந்த ஆய்வு அண்மையில் வெளியிடப்பட்டுள்ளது.
கூடுதல் விவரங்களுக்கு திரு நிலோயெந்து ராய்  மற்றும் பேராசிரியர் ராஜேஷ் கணபதியைத்  தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1756643
தேர்தல் ஆணையம்
குஜராத் மாநிலங்களவை இடைத் தேர்தல் அறிவிப்பு
குஜராத் மாநிலத்திலிருந்து, இரண்டு மாநிலங்களவை உறுப்பினர்கள் இடம் காலியாக உள்ளது. குஜராத் மாநிலங்களவை உறுப்பினர்கள் திரு அகமது படேல், திரு அபய் கனபத்ராய் பரத்வாஜ் ஆகியோர் காலமானதால், இந்த காலியிடங்களுக்கான இடைத் தேர்தலை 2021, மார்ச் 1-ம் தேதி நடத்துவதாக தேர்தல் ஆணையம் அறிவிப்பு வெளியிட்டுள்ளது. அன்றைய தினமே வாக்குகள் எண்ணப்பட்டு முடிவு அறிவிக்கப்படும். இதற்கான வழிகாட்டு விதிமுறைகளையும் தேர்தல் ஆணையம் வெளியிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695097
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.65 கோடி தடுப்பூசி டோஸ்கள் வழங்கப்பட்டுள்ளன. இதில் 95.20 கோடி இரண்டாம் தவணை தடுப்பூசி டோஸ்களும், 22.86 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 7,673 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 7,026 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.79 சதவீதம்.
கடந்த 24 மணி நேரத்தில் 662 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,60,279 பேர்.
கடந்த 24 மணி நேரத்தில் 1,134 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 1.09% வாராந்திர பாதிப்பு விகிதம் 0.98%
இதுவரை மொத்தம் 92.05 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,03,831 சோதனைகள் நடத்தப்பட்டுள்ளன.
பிரதமர் அலுவலகம்
கொரிய குடியரசு அதிபருடன் பிரதமர் தொலைபேசி உரையாடல்
பிரதமர் திரு. நரேந்திர மோடி, கொரிய குடியரசின் அதிபர் மேன்மைமிகு மூன் ஜே - இன் உடன் இன்று தொலைபேசியில் உரையாடினார்.
கொரிய குடியரசுக்கு தான் சென்ற வருடம் மேற்கொண்ட பயணத்தை அன்புடன் நினைவுகூர்ந்த பிரதமர், இரு நாடுகளுக்கு இடையே அதிகரித்துவரும் நட்புறவை குறித்து தனது திருப்தியைத் தெரிவித்தார்.
கோவிட்-19 தொற்று குறித்தும், அது உலக சுகாதார கட்டமைப்புக்கும் பொருளாதார நிலைமைக்கும் ஏற்படுத்தியுள்ள சவால்கள் குறித்தும் இரு தலைவர்களும் விவாதித்தனர். பெரும் தொற்றை கட்டுப்படுத்த தங்களது நாடுகளில் எடுத்துள்ள நடவடிக்கைகள் குறித்த தகவல்களை இருவரும் பகிர்ந்து கொண்டனர்.
இந்த சிக்கலை எதிர்கொள்வதற்கு தொழில்நுட்பம் சார்ந்த பதில் நடவடிக்கையை எடுத்ததற்தாக கொரிய குடியரசுக்கு பிரதமர் பாராட்டு தெரிவித்தார். இந்தியாவின் பெரும் மக்கள்தொகையை ஒற்றுமை உணர்வோடு இந்த பெரும் தொற்றை எதிர்த்து போராடுவதற்காக ஊக்கப்படுத்தியதற்காக இந்திய அதிகாரிகளை அதிபர் மூன் ஜே-இன் பாராட்டினார்.
இந்தியாவிலுள்ள கொரிய மக்களுக்கு இந்திய அதிகாரிகள் அளித்து வரும் ஆதரவுக்காக பிரதமருக்கு அதிபர் நன்றி தெரிவித்தார்.
இந்திய நிறுவனங்களால் வாங்கப்பட்டு வரும் மருத்துவ உபகரணங்கள் மற்றும் விநியோகங்களை ஆதரிப்பதற்காக கொரிய குடியரசுக்கு பிரதமர் பாராட்டு தெரிவித்தார்.
தங்கள் நாடுகளின் வல்லுநர்கள், கோவிட்-19க்கான தீர்வுகளை ஆய்வு செய்யும் போது, ஒருவருக்கு ஒருவர் தொடர்ந்து தொடர்புகொண்டு அனுபவங்களை பகிர்ந்து கொள்வார்கள் என இரு தலைவர்களும் ஒத்துக்கொண்டனர்.
கொரிய குடியரசு தேசிய சபைக்கு நடக்கவிருக்கும் தேர்தலுக்காக அதிபர் மூனுக்கு பிரதமர் வாழ்த்து தெரிவித்தார்.
மத்திய அமைச்சரவை
ஜம்மு கஷ்மீரில் இடம் பெயர்ந்த 5,300 குடும்பங்களை மறுவாழ்வு திட்டத்தில் இணைத்துக் கொள்ள மத்திய அமைச்சரவை ஒப்புதல்
ஜம்மு கஷ்மீருக்கு இடம் பெயர்ந்த 5,300 குடும்பங்களை மறுவாழ்வு திட்டத்தில் இணைத்துக் கொள்ள பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
1947-ஆம் ஆண்டு இந்தக் குடும்பங்கள் முதலில் ஜம்மு கஷ்மீரிலிருந்து வெளியே செல்ல விருப்பம் தெரிவித்தன. ஆனால், ஜம்மு கஷ்மீருக்கான 2015-ஆம் ஆண்டு பிரதமரின் வளர்ச்சித் திட்டத்தின்கீழ், பாகிஸ்தான் ஆக்கிரமிப்பு ஜம்மு கஷ்மீர் மற்றும் சாம்ப் பகுதிகளில் இடம்பெயர்ந்த குடும்பங்களுக்கு 30.11.2016 அன்று நடைபெற்ற மத்திய அமைச்சரவையால் ஒப்புதல் அளிக்கப்பட்ட மறுவாழ்வு திட்டத்தின்படி, இவர்கள் ஜம்மு கஷ்மீர் மாநிலத்திற்குத் திரும்பி வந்து குடியமர்ந்தனர்.
பயன்கள்:
இந்த ஒப்புதல் மூலம் தற்போதுள்ள திட்டத்தின்கீழ், இந்தக் குடும்பங்கள் ரூ.5.5 லட்சம் ஒருமுறை நிதியுதவி பெறும் தகுதியை அடைகின்றன. மேலும், தற்போதுள்ள திட்டத்தின்மூலம் நீடித்த வருவாயையும் ஈட்ட முடியும்.
போர்களாலும், வன்முறைகளாலும் பாதிக்கப்பட்ட 5,300 இடம்பெயர்ந்த குடும்பங்கள் தற்போது இணைக்கப்பட்டு, முதன்மைப் பொருளாதார நடவடிக்கைக்குள் வருவதால் மாதந்தோறும் கணிசமான வருவாயை ஈட்ட முடியும். மேலும், இந்தக் குடும்பங்களின் நிதித்தேவைக்கு அரசின் உதவியையும் பெற முடியும். தற்போதுள்ள திட்டத்திற்கு ஏற்கனவே ஒதுக்கப்பட்டுள்ள நிதியும் இவர்களின் தேவையைப் பூர்த்தி செய்யும்.
•••••••••
(
நிதி அமைச்சகம்
மூலதன பங்குச்சந்தை வர்த்தகத்தில் சிறு மற்றும் நடுத்தர நிறுவனங்களின் பங்களிப்பு அதிகரித்துள்ளது
சிறு மற்றும் நடுத்தர நிறுவனங்கள், உள்நாட்டு அமைப்புகள், சில்லறை முதலீட்டாளர்களின் அதிக பங்களிப்பால், கடந்த ஆண்டில் இந்திய மூலதன பங்குச்சந்தை வர்த்தகத்தின் செயல்பாடுகள் சிறப்பான வகையில் இருப்பதாக பொருளாதார ஆய்வு அறிக்கை 2022-2023 தெரிவித்துள்ளது. இந்த ஆய்வறிக்கையை மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் இன்று நாடாளுமன்றத்தில் தாக்கல் செய்தார்.
காப்பீட்டு சந்தையில் டிஜிட்டல் மயமாக்கல், அந்நிய நேரடி முதலீடு வரம்புகள் அதிகரிப்பு ஆகியவை இந்தியாவின் காப்பீட்டுத் துறையின் வளர்ச்சிக்கு உறுதுணையாக இருக்கும் என்று ஆய்வறிக்கை மேலும் தெரிவிக்கின்றது.
உலக அளவில் ஒட்டுமொத்தமாக பொருளாதார நிச்சயமற்ற தன்மை, முன்னெப்போதும் இல்லாத பணவீக்கம், நிதி ஆதாரக்கொள்கைகளில் கடுமையான வரம்புகள், நிலையற்ற சந்தைகள் போன்றவற்றின் மத்தியிலும் இந்தியாவின் மூலதனச் சந்தை வர்த்தக நடவடிக்கைகளுக்கு இந்த ஆண்டு சிறப்பாகவே இருந்தது என்றும் அந்த அறிக்கை விளக்கியுள்ளது. கடந்த 2022 நிதியாண்டுடன்  ஒப்பிடும்போது, ஆரம்ப பொது சலுகைகளுடன் வரும் சிறு மற்றும் நடுத்தர நிறுவனங்ககளின் எண்ணிக்கை கிட்டத்தட்ட இரண்டு மடங்கு அதிகரித்துள்ளது. மேலும் இதன் விளைவாக திரட்டப்பட்ட மொத்த நிதி கடந்த ஆண்டு இதே காலகட்டத்தில் திரட்டப்பட்ட நிதியை விட கிட்டத்தட்ட மூன்று மடங்கு அதிகமாகும்.
இந்த ஆண்டு இந்திய வரலாற்றில் இதுவரை இல்லாத மிகப்பெரிய ஆரம்ப பொது சலுகைகளை பெற்றது. மே 2022- ல் மத்திய அரசு இந்தியாவின் ஆயுள் காப்பீட்டு நிறுவனத்தின்  பங்குகளை மாற்றியமைத்து பங்குச் சந்தை பட்டியலில் கொண்டு வந்தது. இதன் மூலம் எல்ஐசியின் ஆரம்ப பொது சலுகைகளை இதுவரை இல்லாத மிகப்பெரிய ஆரம்ப பொது சலுகையாக மாற்றியது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 : கட்டுக்கதைகளும் உண்மையும்
அவசரத் தேவைகளுக்கு பயன்படுத்துவதற்கான உலக சுகாதார நிறுவனத்தின் பட்டியலில் கோவேக்சின் தடுப்பூசி இடம்பெறாதபோதிலும், 15-18 வயதுடையவர்களுக்கான தடுப்பூசி செலுத்துவதற்குரிய வழிகாட்டு நெறிமுறையில் அந்தத் தடுப்பூசி இடம்பெற்றிருப்பதாக வெளியாகியுள்ள செய்திகள் திசைதிருப்பக்கூடியவை ஆகும்
15-18 வயதுடையவர்களுக்கு அவசரத் தேவைகளுக்காக பயன்படுத்துவதற்கான உலக சுகாதார நிறுவனத்தின் பட்டியலில் இடம்பெறாத போதிலும், 15-18 வயதுடையவர்களுக்கு கோவேக்சின் தடுப்பூசியை செலுத்த அனுமதி அளிக்கப்பட்டருப்பதாக, சில ஊடகங்களில் செய்தி வெளியாகியுள்ளது. இதுபோன்ற செய்திகள், முற்றிலும் தவறானவை, திசை திருப்பக்கூடியவை மற்றும் உண்மைக்குப் புறம்பானவை.
வழிகாட்டுநெறிமுறைகள், மத்திய சுகாதாரம் & குடும்பநல அமைச்சகத்தால் வெளியிடப்பட்டுள்ளன. இந்த நெறிமுறைகளில் எந்த இடத்திலும், உலக சுகாதார நிறுவனத்தின் அவசரத் தேவைகளுக்கான பட்டியல் குறித்து குறிப்பிடப்படவில்லை. மத்திய சுகாதாரம் & குடும்பநல அமைச்சகத்தால் 27 டிசம்பர் 2021-ல் வெளியிடப்பட்ட நெறிமுறைகளில், “15-18 வயதுடைய புதிய பயனாளிகள்” என்ற தலைப்பில், துணைத்தலைப்பு  பக்கம்-4ல் “15-18 வயதுடையவர்களுக்கான அவசரப் பயன்பாட்டிற்கான பட்டியலில் கோவேக்சின் மட்டுமே இடம்பெற்றுள்ளதால், அதுபோன்ற பயனாளிகளுக்கு, இந்த மருந்து ஒன்று தான் உள்ளது” என்று தான் குறிப்பிடப்பட்டுள்ளது.
மத்திய மருந்துத் தரக் கட்டுப்பாட்டு அமைப்பின் அவசரப் பயன்பாட்டுக்கான பட்டியலில், 12-18வயதுடையவர்களுக்கு கோவேக்சின் தடுப்பூசியைப் பயன்படுத்த, 24 டிசம்பர் 2021 அன்று ஒப்புதல் அளிக்கப்பட்டுள்ளது. அதன் தொடர்ச்சியாக, 15-18வயதுடையவ இளைஞர்களுக்கான தடுப்பூசி மற்றும் அடையாளம் காணப்பட்ட இதர பிரிவினருக்கான முன்னெச்சரிக்கை டோஸ் செலுத்துவதற்கான வழிகாட்டு நெறிமுறைகளை, மத்திய சுகாதார அமைச்சகத்தால், 27 டிசம்பர் 2021 அன்று வெளியிடப்பட்டுள்ளது. இவை அனைத்தையும் சுகாதார அமைச்சகத்தின் இணையதளத்தில் காணலாம்- https://www.mohfw.gov.in/pdf/GuidelinesforCOVID19VaccinationofChildrenbetween15to18yearsandPrecautionDosetoHCWsFLWs&60populationwithcomorbidities.pdf